หุ้นไทยภาคเช้าปิดลบ 3.95 จุด
เช้าวันนี้ดัชนีหุ้นไทยปิดที่ระดับ 948.80 จุด ลดลง 3.95 จุด หรือ 0.41% มีมูลค่าการซื้อขาย 8,605.53 ล้านบาท
19 ต.ค. 2554

เช้าวันนี้ดัชนีหุ้นไทยปิดที่ระดับ 948.80 จุด ลดลง 3.95 จุด หรือ 0.41% มีมูลค่าการซื้อขาย 8,605.53 ล้านบาท




ดัชนีหุ้นไทยเช้าวันที่ 19 ต.ค.54 เคลื่อนไหวผันผวนสลับกันในแดนบวกและลบ โดยนักลงทุนยังคงกังวลกับสถานการณ์น้ำท่วมที่เข้าประชิดเขตกรุงเทพฯมากขึ้นทุกขณะ ขณะที่ปัญหาหนี้สินยูโรโซนคลี่คลายขึ้นเล็กน้อย เมื่อเยอรมันและฝรั่งเศสระบุว่าจะเพิ่มวงเงินของกองทุนช่วยเหลือกลุ่มยุโรปเป็น 2 ล้านล้านยูโร แต่ยังคงขาดความชัดเจนในแนวทางปฏิบัติ ส่งผลให้ดัชนีภาคเช้าปิดที่ระดับ 948.80 จุด ลดลง 3.95 จุด หรือ 0.41% มีมูลค่าการซื้อขาย 8,605.53 ล้านบาท
5 อันดับหุ้นที่มีมูลค่าการซื้อขายสูงสุด1. KTB ปิดที่ 15.10 บาท ลดลง 0.30 บาท หรือ 1.95% มูลค่าการซื้อขาย 672.70 ล้านบาท2. IVL ปิดที่ 34.75 บาท เพิ่มขึ้น 0.75 บาท หรือ 2.21% มูลค่าการซื้อขาย 599.58 ล้านบาท3. PTT ปิดที่ 294 บาท เพิ่มขึ้น 1 บาท หรือ 0.34% มูลค่าการซื้อขาย 527.51 ล้านบาท4. SCC ปิดที่ 301 บาท เพิ่มขึ้น 1 บาท หรือ 0.33% มูลค่าการซื้อขาย  496.11 ล้านบาท5. SCB ปิดที่ 108 บาท ลดลง 2.50 บาท หรือ 2.26% มูลค่าการซื้อขาย 493.51 ล้านบาท 
บริษัทหลักทรัพย์(บล.)ฟิลลิป ระบุว่า ตลาดหุ้นไทยวันนี้ยังคงความผันผวนสูง จากปัจจัยที่ยังมีความไม่แน่นอนทั้งภายใน-ภายนอก โดยมองดัชนีจะเคลื่อนไหวในกรอบ 940-970  จุด แต่ตลาดเริ่มผ่อนคลายขึ้นหลังตลาดต่างประเทศดูดีขึ้นจากที่มีรายงานว่าฝรั่งเศสและเยอรมนีจะเพิ่มวงเงินกองทุนช่วยเหลือยูโรโซนสู่ 2 ล้านล้านยูโร อันเป็นส่วนหนึ่งของแผนการที่จะแก้ไขวิกฤติหนี้ยุโรป อีกทั้งยังพบแรงเก็งกำไรของต่างชาติในตลาดหุ้นไทย และตลาดอนุพันธ์อย่างต่อเนื่อง 
อย่างไรก็ดียังไม่อาจประมาทต่อสถานการณ์น้ำท่วมภายในประเทศ โดยเฉพาะอย่างยิ่งเมื่อมวลน้ำมหาศาลกำลังจะเคลื่อนเข้าสู่กรุงเทพฯ จึงต้องติดตามสถานการณ์อย่างใกล้ชิดต่อไป กลยุทธ์การลงทุนแนะนำเก็งกำไรตามโมเมนตัมตลาดแบบ “ขึ้นขาย ลงซื้อ” ในกรอบ 940-970 จุด